
Жеке колдонуу үчүн товарларды алып келүүнүн 
айрым мөөнөттөрүн өзгөртүү жөнүндө 

2014-жылдын 29-майындагы Евразия экономикалык бирлиги жөнүндө келишимдин 32-беренесине ылайык, 2019-nCoV коронавирус инфекциясынын жайылышын алдын ала эскертүүгө жана алдын алып сактап калууга багытталган чараларды көрүү менен байланыштуу түзүлгөн кырдаалга, жеке жактардын өз укуктарын ишке ашыруусу жана милдеттерин аткаруусу мүмкүн болбогондугуна байланыштуу, бажы укук мамилелерин жөнгө салуучу Евразия экономикалык бирлигинин укугун түзгөн эл аралык келишимдерге жана актыларга ылайык Евразия экономикалык комиссиясынын Кеңеши               ч е ч т и:
1. Төмөнкү мөөнөттөрдүн өтүшү, мындай мөөнөттөр 2020-жылдын 1-мартынан баштап 2020-жылдын 30-сентябрына чейинки мезгилде аяктайт деген шартта 2020-жылдын 30-сентябры кошо алынган убакытка чейин узартылсын:
а) Бирликтин бажы аймагына убактылуу алып келинүүчү жеке колдонуу үчүн транспорт каражаттарына карата Евразия экономикалык бирлигинин Бажы кодексинин (мындан ары тиешелүүлүгүнө жараша – Кодекс, Бирлик) 264-беренесинин 1-пунктунда белгиленген убактылуу алып келүүнүн мөөнөтү;
б) аларды Бирликтин бажы аймагынан алып чыгуу максатында жеке колдонуу үчүн убактылуу алып келинген транспорт каражаттарын бажылык декларациялоо жүзөгө ашырылган Кодекстин 268-беренесинин 2-пунктунун 5-пунктчасынын экинчи абзацында белгиленген мөөнөт;
в) Кодексин 455-беренесинин 1-пунктунун 1-пунктчасында көрсөтүлгөндөрдүн ичинен чектери Бирликтин бажы чек арасынын участоктору менен толугу менен дал келген Россия Федерациясынын эркин экономикалык зонасынын аймагына эркин бажы зонасынын бажы жол-жобосуна жайгаштырылган жеке колдонуу үчүн транспорт каражаттары мындай эркин экономикалык зонанын аймагынан эркин бажы зонасынын бажы жол-жобосунун колдонулушу аяктабастан Бирликтин бажы аймагынын калган бөлүктөрүнө убактылуу чыгарылып кетиши мүмкүн болгон Кодекстин 455-беренесинин 22-пунктунун 1-пунктчасында белгиленген мөөнөт.
2. Ушул Чечимдин 1-пунктунун «а» – «в» пунктчаларында көрсөтүлгөн мөөнөттөрдү узартуу бажы органынын урксатысыз жана бажылык декларациялоосуз жүзөгө ашырылат. 
Ушул Чечимдин 1-пунктунун «а» жана «б» пунктчаларында көрсөтүлгөн мөөнөттөрдү узартуу жеке жактарды Кодекстин 264-беренесинин 2 – 13-пункттары менен белгиленген талаптарды, шарттарды жана чектөөлөрдү сактоодон, ошондой эле көрсөтүлгөн мөөнөттөр аяктагандан кийин жеке колдонуу үчүн транспорт каражаттарын кайта алып чыгуу боюнча милдеттен бошотпойт.
Ушул Чечимдин 1-пунктунун «в» пунктчасында көрсөтүлгөн мөөнөттү узартуу жеке жактарды көрсөтүлгөн мөөнөт аяктагандан кийин жеке колдонуу үчүн транспорт каражаттарын Россия Федерациясынын эркин экономикалык зонасынын аймагына кайта алып келүү боюнча милдеттен бошотпойт.
3. 2020-жылдын 1-мартынан баштап 2020-жылдын 30-сентябрына чейинки мөөнөттү кошо алганда аларды сактоо бажы алымдарын, салыктарды төлөөдөн бошотуу менен жеке колдонуу үчүн товарларды жана транспорт каражаттарын алып келүү шарттарынын бири болуп саналган Евразия экономикалык комиссиясынын Кеңешинин 2017-жылдын 20-декабрындагы № 107 чечимине карата № 3 тиркеменин 6-пунктунун «а» пунктчасынын экинчи абзацы жана «б» пунктчасынын экинчи абзацы менен белгиленген мөөнөттөрдүн өтүшү токтотулсун, мындай мөөнөт 2020-жылдын 1-мартынан баштап 2020-жылдын 30-сентябрына чейинки мезгилде аяктайт деген шартта. 
4. Ушул Чечим расмий жарыяланган күнүнөн тартып 10 календардык күн өткөндөн кийин күчүнө кирет жана 2020-жылдын 1-мартынан баштап пайда болуучу укук мамилелерине жайылтылат.

